රත්නපුර දිස්ත්‍රික්කයේ සංවර්ධන කටයුතු සඳහා ආර්ථික සංවර්ධන අමාත්‍යාංශය මගින් මේ වසරටද රුපියල් දස ලක්ෂ 9051ක මුදලක් ලබා දී තිබෙන බව රත්නපුර දිස්ත්‍රික් ලේකම් සුනිල් කන්නන්ගර මහතා පෙන්වා දෙයි.සංවර්ධන ව්‍යාපෘති සඳහා මෙය විශාල ප්‍රතිපාදන ලද වර්ෂය බවද හෙතෙම පවසයි.විමධ්‍යගත අයවැය වැඩසටහන යටතේ ව්‍යාපෘති 1848ක් සඳහා රුපියල් දස ලක්ෂ 172.41ක්ද, ගම නැඟුම ව්‍යාපෘති 1841ක් සඳහා රුපියල් දස ලක්ෂ 544.4ක්ද, එක ගමකට එක වැඩක් යටතේ ව්‍යාපෘති 5754ක් සඳහා රුපියල් දස ලක්ෂ 575ක්ද, සබරගමු අරුණාලෝකය වැඩසටහන යටතේ ව්‍යාපෘති 590ක් සඳහා රුපියල් දස ලක්ෂ 140ක්ද, විස්තීර්ණ ආපදා වැඩසටහන යටතේ ව්‍යාපෘති 534ක් සඳහා රුපියල් දස ලක්ෂ 11.15ක්ද, සුළු වාරිමාර්ග වැඩසටහන් 496ක් සඳහා රුපියල් දස ලක්ෂ 287.879ක්ද, ප්‍රාථමික පාසල් 5000ක් ප්‍රතිනිර්මාණය කිරීමේ වැඩසටහන යටතේ ව්‍යාපෘති 414ක් සඳහා රුපියල් දස ලක්ෂ 207ක්ද, මාතෘ සායන ව්‍යාපෘති 17ක් සඳහා රුපියල් දස ලක්ෂ 115.6ක්ද, පළාත්මාර්ග ව්‍යාපාති 62ක් සඳහා රුපියල් දස ලක්ෂ 6670ක්ද, දිවි නැඟුම සඳහා රුපියල් දස ලක්ෂ 288.47ක්ද, ගංවතුරින් හානි පාලම් සඳහා රුපියල් දස ලක්ෂ13.3ක්ද, කෝන්කටුව, පනහඩුව වැව් සඳහා රුපියල් දස ලක්ෂ 18.9ක්ද, සත්ව අභිජනන ව්‍යාපෘති සඳහා රුපියල් දස ලක්ෂ 6.58ක්ද වශයෙන් මේ මුදල් වෙන්කර දී තිබේ.